《金缕曲 对月有感，怯寄外子京师》
清代·许诵珠

月色明如许。助秋心、流萤焰冷，晚蝉吟苦。百种凄凉千种恨，诉与嫦娥不语。

但寂寂、清光来去。空外一绳云雁影，似传情、代把衷音谱。

虫韵急，乱如雨。

鸾飘凤泊关河阻。想见那、残书蠹蚀，敞貂裘补。文字无灵金欲尽，可是红颜误汝。

失十里、看花归路。愿乞天孙书姓氏，锦还时、重赋团圞句。

天听近，定怜取。

作者简介：许诵珠，字宝娟，自号悟空道人，海宁人。江苏督粮道梿季女，举人归安朱镜仁室。